Ownuk gözlüje eginpisint teneçirjik

Teneçirler otrýady
Egin pisint teneçirler maşgalasy
Ýagdaýy. Derejesi II. Ýitip barýan
görnüş.
Genofondy gorap saklamakda ähmiýeti.
Türkmenistan bu teneçirjigiň ýaýran ýerleriniň
gündogar çetidir.
Gysgaça beýany. Göwresi aram ululykdaky
teneçir. Ganatynyň pterostigmasy
ortaça ululykda ýa-da uzynlygy 2 mm-e
barabar. Göwresiniň kükrek we garyn
bölümleri goňurdan gara reňke çenli üýtgäp
durýar. Erkek teneçirleriň garyn bölüminde
köp sanly ýaşyl tegmiller, menekler
bar.
Ýaýraýşy. Günbatar Köpetdag. Türkmenistandan
daşarda — Demirgazyk Zakawkaze,
Palestina.
Ýaşaýan ýerleri. Sumbar derýasynyň kenar
ýakalary we dag çeşmeleriniň töweregi.
Sany we onuň üýtgemek ýagdaýy. Çürtkesik
azalýar. Mör-möjek tutujy tor 100
gezek geçirilende 1–2 sany teneçir düşýär.
Esasy çäklendiriji sebäpler. Derýalaryň
tebigy akymynyň bozulmagy.
Biologiýasynyň aýratynlyklary. Teneçirler
alagaraňkyda has işjeňleşýär. Liçinkalary
diňe akar suwlarda bolýar. Uly teneçirler
iýunda-awgustda uçýar.
Köpeldilişi. Iş geçirilmedi.
Gorag üçin görlen çäreler. Türkmenistanyň
Gyzyl kitabyna (1999) girizildi. Sünt-Hasardag
döwlet goraghanasynda goralýar.
Gorag üçin zerur çäreler. Sünt-Hasardag
döwlet goraghanasynda görnüşi goramak
boýunça gorag çärelerini güýçlendirmeli.
Barlaglar boýunça teklipler. Uly teneçirleriň
ekologiýasyny öwrenmeli, liçinkasynyň
biologiýasyny beýan etmeli.
Düzüji: S. K. Durdyýew

Kategoriýa:Tebigat